Nu tilbyder McDonald's på Viby Ringvej familier, at de kan spise burgere i særligt afsnit på første sal. Her har de fred for højtråbende unge.

Annonce

En kæde spærrer trappen. Et skilt siger "forbeholdt familier" om første sal af McDonald's-restauranten på Viby Ringvej over for Vibycentret. Et usædvanligt skridt. Men også et nødvendigt skridt, fastslår restaurantchef Gitte Andersen, der ikke har lyst til at miste familiekunderne til Vibys anden McDonald's på det store butikscenter Mega Syd. For familier kan let miste lysten til både Big Macs og Quarter Pounders, når madroen brydes af larmende og til tider truende unge. Som det skete lillejuleaften for Ajaja Hyttel, hendes familie samt hendes mands bror. - Vi havde lavet mad hele dagen, så vi tog på McDonald's for at spise aftensmaden der, fortæller Ajaja Hyttel, der meget hurtigt blev meget træt af to grupper unge drenge af anden etnisk herkomst. De var mellem 13 og 16 år og larmede og smed rundt med maden oppe på restaurantens første sal.

- Jeg spurgte "hvad foregår der" og fik at vide, at jeg ikke skulle blande mig, siger Ajaja Hyttel, der endte med at gå ned i stueetagen. - Men de larmede helt vildt meget ovenpå. Jeg råbte "madro", men de blev ved med at jage hinanden, råbe, larme og slå på sæderne, siger Ajaja Hyttel, der på et tidspunkt tænkte, at nu var det nok bedre, at personalet gjorde noget. -Kan I ikke godt få dem til at dæmpe sig, husker Ajaja Hyttel, at hun sagde til McDonald's-personalet.

Annonce

Spidsede til

Men situationen spidsede til, da Ajaja Hyttels svoger forsøgte at dæmpe de unge. - De stimlede sammen om ham og virkede så truende, at min mand måtte holde en af dem fast. Personalet kom til. Andre voksne mænd kom til. Det samme gjorde personalet. Det hjalp heller ikke, fortæller Ajaja Hyttel.

Og dog. Da de efterhånden mange voksne blev stående, trak de unge sig.

Vi prøver at tale pænt til de unge. Hjælper det ikke, beder vi dem forlade restauranten. Nægter de, ringer vi til politiet. De plejer at være hurtige til at komme. Gitte Andersen, restaurantchef McDonald's Viby

De rykkede udenfor, hvor de larmede og opførte sig uroligt, mens Ajaja Hyttel og hendes familie spiste færdigt. - Det er virkelig trist, at 20 unge drenge kan ødelægge det hele, siger Ajaja Hyttel.

Annonce

"Det er træls"